Zmluva o dielo
č. 2021/1

uzavretá v zmysle § 536 a násl. Obchodného zákonníka 513/1991 Zb. Obchodného zákonníka v platnom znení

I. Zmluvné strany
1. Verejný obstarávateľ :  Obec Mikušovce
     Sídlo                              :  Mikušovce 22, 018 57
     Štatutárny zástupca   :  Eva Holbová, starostka obce
     IČO                                :  00317527
     DIČ                                :  2020610944
     Tel.                               :  0907 393947
     Bankové spojenie      :  Prima banka Slovensko, a. s.
     IBAN                             :  SK57 5600 0000 0044 8194 1001

2. Zhotoviteľ                    :  
     Sídlo                              :  
     Štatutárny zástupca   :  
     IČO                                :  
     IČ pre DPH                   :  
     Bankové spojenie       :  
     IBAN                              :  
     


Preambula

Táto zmluva sa uzatvára ako výsledok verejného obstarávania zákazky v zmysle § 3 zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). Túto zmluvu uzatvárajú zmluvné strany v súlade s výzvou a so súťažnými podkladmi vrátane ich príloh a v súlade s predloženou ponukou úspešného uchádzača.

II.
Predmet zmluvy

1. Predmetom zmluvy je realizácia stavebných prác : „Zhotovenie podlahy na zbernom dvore v obci Mikušovce“.
2. Miestom realizácie stavebných a montážnych prác je areál zberného dvora, k. ú. Mikušovce pri Pruskom, parcela č. KNC 2 a KNC 3.
3. Predmet zmluvy musí zodpovedať platným právnym a technickým predpisom.
4. Zhotoviteľ sa zaväzuje zhotoviť dielo na základe výsledku verejného obstarávania v rozsahu výzvy podľa predloženej ponuky a bez akýchkoľvek vád a nedostatkov diela.
III.
Cena diela

1. Cena diela je stanovená na základe verejného obstarávania pre celú stavbu na základe pevných jednotkových cien víťaznej ponuky a predstavuje :

             Cena diela s DPH                 :      
             Slovom                                  :   

2. Fakturácia diela bude vykonaná po ukončení prác – kompletnom dokončení a zistení bezchybnej funkčnosti diela. Podkladom pre fakturáciu bude preberací protokol diela.
3. Zhotoviteľ vystaví po ukončení prác faktúru. Lehota splatnosti faktúry je 30 dní odo dňa doručenia faktúry objednávateľovi a v zmysle ďalších dohôd obidvoch zmluvných strán. V prípade, že faktúra nebude obsahovať všetky náležitosti daňového dokladu, objednávateľ je oprávnený ju vrátiť na doplnenie alebo prepracovanie. Objednávateľ neposkytne zhotoviteľovi finančnú zálohu.

IV.
Termín plnenia

1. Zhotoviteľ sa zaväzuje vykonať práce a dodávky (dielo) v nasledovných termínoch :
· zahájenie prác : 01.05.2021
· ukončenie a odovzdanie prác : do 31.12.2021
2. Ak zhotoviteľ ukončí predmet zákazky na odovzdanie pred dohodnutým termínom, objednávateľ sa zaväzuje toto dielo prevziať a zaplatiť dohodnutú cenu.

V. 
Povinnosti zhotoviteľa

1. Zhotoviteľ sa zaväzuje dodržiavať pri realizovaní diela záväzné technické normy a ďalšie platné normy vzťahujúce sa na dodávku diela určeného v tejto zmluve, platné v Slovenskej republike.
2. Zhotoviteľ prehlasuje, že je riadne poistený proti škode spôsobenej tretím osobám a súhlasí, že znáša v plnej výške finančnú zodpovednosť za škody, ktoré spôsobí počas svojej činnosti pri montáži tretím osobám ako aj objednávateľovi.
3. Zhotoviteľ je povinný :
· zaistiť každý pracovný deň dostatok pracovníkov, aby práce prebiehali plynulo
· udržiavať na určenom pracovisku poriadok 
· každý deň po ukončení prác upratať po sebe náradie, pracovné pomôcky.



VI. 
Záruka za kvalitu vykonaných prác – zodpovednosť za vady

1. Zhotoviteľ zodpovedá za to, že predmet zmluvy bude zhotovený podľa predloženej víťaznej ponuky verejného obstarávania a že po dobu stanovenú (záručná doba) bude
             zodpovedať kvalitatívnym požiadavkám, ktoré sú stanovené STN.
2. Záručná doba je 24 mesiacov odo dňa písomného prevzatia diela objednávateľom.
3. Záručná doba týkajúca sa diela začína plynúť dňom písomného odovzdania predmetu diela. Záručná doba neplynie v čase, v ktorom nemôže objednávateľ užívať predmet diela pre jeho chyby za ktoré zodpovedá zhotoviteľ.
4. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezodkladne odstrániť vady. Zhotoviteľ sa zaväzuje prípadné vady diela odstrániť bez zbytočného odkladu po nahlásení vady, najneskôr do 3 pracovných dní po uplatnení reklamácie objednávateľom. Doba medzi uplatnením reklamácie po prebratie diela bez vád sa nezapočítava do celkovej záručnej doby a o túto dobu bude celková záručná doba predĺžená.
5. V prípade, že zhotoviteľ reklamované vady neodstráni v dohodnutej lehote, má objednávateľ právo dať ich odstrániť tretej osobe na náklad zhotoviteľa, ktoré zhotoviteľ zaväzuje uhradiť objednávateľovi do 14 pracovných dní odo doručenia faktúry zhotoviteľa.

VII.
Sankcie

1. Ak zhotoviteľ nesplní konečný termín realizácie dodávky a dokončenia montáže diela, je povinný uhradiť objednávateľovi zmluvnú pokutu vo výške 0,03 % z dohodnutej celkovej ceny diela podľa bodu 1 čl. III tejto zmluvy za každý aj začatý deň omeškania. Zmluvná pokuta je splatná do 3 kalendárnych dní od doručenia písomnej výzvy na jej úhradu zhotoviteľovi, pričom táto výzva sa považuje za doručenú druhý deň od jej odoslania prostredníctvom držiteľa poštovej licencie. Zaplatením zmluvnej pokuty nie je dotknutý nárok objednávateľa na uplatnenie nároku na náhradu škody v celom rozsahu.

VIII.
Osobitné ustanovenia

1. Nedeliteľnou súčasťou tejto zmluvy sú nasledovné dokumenty uvedené v poradí záväznosti :
· Zmluva o dielo
· Ponuka zhotoviteľa 
· Všetky ostatné dokumenty tvoriace verejné obstarávanie

IX.
Záverečné ustanovenia

1. Účastníci tejto zmluvy sa dojednali, že všetky spory, ktoré medzi nimi vznikli alebo vzniknú v budúcnosti z tejto zmluvy alebo v súvislosti s touto zmluvou vrátane všetkých vedľajších vzťahov, nárokov na vydanie bezdôvodného obohatenia, nárokov na náhradu škody, sporov o platnosť, výklad alebo zánik tejto zmluvy alebo tejto rozhodcovskej doložky, budú rozhodované v rozhodcovskom konaní v písomnej forme v zmysle zákona č. 244/2002 Z. z. o rozhodcovskom konaní jediným nezávislým rozhodcom stáleho Rozhodcovského súdu pri Slovenskej arbitrážnej komore ZZPO, so sídlom V.P. Tótha 1081/17,960 01 Zvolen, IČO: 45745056, podľa Rokovacieho poriadku a Štatútu tohto stáleho rozhodcovského súdu, pričom zmluvné strany sa rozhodnutiu vydanému v rozhodcovskom konaní podradia s tým, že takéto rozhodnutie bude pre zmluvné strany konečné a záväzné.
2. Meniť a dopĺňať obsah tejto zmluvy je možné len vo forme písomných dodatkov, ktoré budú platné, ak budú potvrdené a podpísané obidvoma zmluvnými stranami.
3. Zmluvné strany súhlasne konštatujú, že si zmluvu prečítali, jej obsahu porozumeli a na znak súhlasu, že zmluva obsahuje ich slobodný prejav vôle, určitý vážny a zrozumiteľný, bez tiesne či právne významného omylu, túto vlastnoručne podpísali.
4. Táto zmluva je vypracovaná v troch exemplároch, z ktorých dva sú pre objednávateľa a jeden pre zhotoviteľa.
5. Zmluva nadobúda platnosť dňom jej podpisu a účinnosť dňom zverejnenia zmluvy.


V                   , dňa ........................                                  V Mikušovciach, dňa ..............................


Zhotoviteľ :                                                                            Objednávateľ :




.............................................................                            .............................................................
                                                                                                                     Eva Holbová
                                                                                                                   starostka obce        
              
      

